CELEX: 32008R0725
Language: et
Date: 2008-07-24 00:00:00
Title: Komisjoni määrus (EÜ) nr 725/2008, 24. juuli 2008 , teatavate kaupade klassifitseerimise kohta kombineeritud nomenklatuuris

26.7.2008   
            
            
               ET
            
            
               Euroopa Liidu Teataja
            
            
               L 198/32
            
         
      KOMISJONI MÄÄRUS (EÜ) nr 725/2008,
   24. juuli 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuli 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 360/2008 (ELT L 111, 23.4.2008, lk 9).
   
      (2)  EÜT L 302, 19.10.1992, lk 1. Määrust on viimati muudetud nõukogu määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Toote koostis (massiprotsentides) on järgmine:
                              
                                          kohupiim
                                       
                                       
                                          32,4
                                       
                                    
                                          kooritud piim
                                       
                                       
                                          32,9
                                       
                                    
                                          koor (rasvasisaldusega 33,5 %)
                                       
                                       
                                          12,4
                                       
                                    
                                          suhkur
                                       
                                       
                                          4,5
                                       
                                    ning puuviljavalmistis, vadak, stabilisaator, jogurtikultuurid
                              Rasvasisaldus on 4,3 % massist.
                              Toode on helepunast värvi ja toorjuustu konsistentsiga. Selles on näha puuviljavalmistise tükid.
                              Toode on 150 g pakendis.
                           
                        
               
                  0406 10 20
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 0406, 0406 10 ja 0406 10 20 sõnastusega.
                  Toode sisaldab üle 70 % massist piimatooteid, millest kohupiim annab tootele põhiomaduse. Seepärast säilitab toode toorjuustu ja kohupiima omadused.
                  Seetõttu klassifitseeritakse toode rubriiki 0406.
               
            
                  
                              2.
                           
                           
                              Toote koostis (massiprotsentides) on järgmine:
                              
                                          kohupiim
                                       
                                       
                                          41,7
                                       
                                    
                                          kooritud piimast valmistatud jogurt
                                       
                                       
                                          29,7
                                       
                                    
                                          puuviljavalmistis
                                       
                                       
                                          20
                                       
                                    
                                          fruktoosisiirup
                                       
                                       
                                          5
                                       
                                    
                                          valgukontsentraat
                                       
                                       
                                          2
                                       
                                    
                                          sideaine
                                       
                                       
                                          0,9
                                       
                                    
                                          koor
                                       
                                       
                                          0,7
                                       
                                    Rasvasisaldus on 0,4 % massist.
                              Toode on kahekihiline: ülal kohupiimamassi sisaldav valge kiht ja selle all puuviljavalmistise kiht. Toote ülemisel kihil on toorjuustu konsistents.
                              Toode on 125 g pakendis.
                           
                        
               
                  0406 10 20
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 0406, 0406 10 ja 0406 10 20 sõnastusega.
                  Toode sisaldab üle 70 % massist piimatooteid, millest kohupiim annab tootele põhiomaduse. Seepärast säilitab toode toorjuustu ja kohupiima omadused.
                  Seetõttu klassifitseeritakse toode rubriiki 0406.